# Protokoll fra årsmøte i TRONDRUDMARKA VEGSAMVIRKE SA

# Lørdag 23. februar 2019 kl. 10.00

Møtested: Nystølkroken, *fremmøte: 28 personer.*

1. **Godkjenning av innkalling, valg av referent og valg av møteleder.**

Innkallingen godkjennes.   
Herbrand Haraldseth velges som referent og formann Tore Ness ble valgt til møteleder.

1. **Årsberetning fra styret for 2018.**

Årsberetningen leses høyt av leder i Vegsamvirket.

Ingen spesielle kommentarer fra Årsmøtet og godkjent.

1. **Regnskap 2018.**

Regnskapet presenteres av forman

Inntekter kr. 236.008,- i 2018 mot kr. 208.157,- i 2017 (økning på kr 27.851,-).

Utgifter kr. 262.450,- i 2018, mot kr. 161.431,- i 2018 (økning på kr.101.019,-).

Årets underskudd er på kr. 26.840,- og dette er fratrukket samvirkets egenkapital.

Likviditeten er pr. 31/12-18 på kr. 141.615,-

Både sommer og vintervedlikehold er vesentlig høyere enn tidligere. Dette forklares med værforhold i 2018 som har skapt utfordringer for vegen. Mye snø, høvling, grusing, rask vårløysing og tørke med styrtregn nevnes som eksempler på dette. Det antas også at stor byggeaktivitet bidrar til å øke vedlikeholdsbehovet.

Egenkapitalen økte i 2018 til tross for underskudd i regnskapet. Dette begrunnes med stor tilførsel av nye vegandeler. Det ble innbetalt 49 nye vegandeler i 2018.

Regnskapet kom noe sent i år da det kom opp en problemstilling rundt MVA.  
Det har i 2018 vært for lite MVA-pliktig utfakturering grunnet lite skogsdrift i området. Vi får fratrekk på 35 % av inngående MVA, men har bare fakturert 2,4 % utgående MVA siste årene.  
MVA-registreringen ble etter en gjennomgang i styret, og råd fra regnskapsbyrå, avviklet i 2018. Dette gir noe økte utgifter og større underskudd, da man ikke kan føre fradrag for inngående MVA i 2018.

Årsmøtet stilte spørsmål til hvorfor summen for bompenger har gått ned.  
Det antas at dette henger sammen med at flere av vellene i Natten/Tverrlie betaler en fast sum til Trondrudmarka Vegsamvirke årlig. Dette medfører at hytteeierne fra disse områdene kan kjøre til Trondrudmarka uten å betale bompenger. Denne innbetalingen regnskapsførers i egen post.

Årsmøtet etterspør om det er mulig å tilrettelegge at man kan kjøre opp Jordeslivegen fra fylkesveien i Rukkedalen uten å betale bomavgift manuelt hver gang. Pr i dag kan vi kjøre fritt ned, men må betale i bommen om man kjører opp. Styret vil ta opp denne problemstillingen med styret i Jordeslivegen.

1. **Revisors beretning og godkjennelse av regnskapet for 2018.**

Revisor godkjenner regnskapet.

Ingen kommentarer/spørsmål fra årsmøtet og revisorberetningen samt regnskap godkjennes.

1. **Saker fra styret**
   1. **Ny infotavle i Trondrud**

Beboere i Trondrud ønsker å etablere ny infotavle ved bommen i Trondrud.

Tavlen vil blant annet brukes til en postkasserekke, info fra grunneiere, kart over område samt betalingsinfo vedrørende bompenger.

Det er i denne forbindelse fremmet spørsmål til Trondrudmarka Vegsamvirke om mulighet for å bidra økonomisk. Beboere i Trondurd, næringsinteresser og Trondrudmarka Vel er alle forespurt mulighet for økonomiske bidrag.

Kostnad for ny tavle er beregnet til 20.000,-  
Beboerne i Trondrud gjør mesteparten av arbeidet.

Årsmøtet godkjenner at styret kan beslutte en fornuftig sum i denne sammenhengen. Årsmøtet kommenterer at man bør gjøre avtale med beboerne i Trondrud vedrørende ansvar for å holde tavlen fri for uønsket reklame.

1. **Årsavgift og bomavgift for 2018**.

Styrets forslag: Uendret.

Årsavgift Kr. 700,- for hyttene i området.

Bomavgift sommer og vinter kr. 20,-

Bomavgift årskort kr. 300,- for vinterkjøring for personer uten hytte i området vårt.

Årsmøtet fremmet en rekke spørsmål i denne sammenhengen. En lengere diskusjon rundt tema fulgte. Bakgrunnen for diskusjonen er at vegens standard siste årene er redusert. Det antas at generell økt trafikk i tillegg til utbyggingen av nye hytter og infrastruktur er hovedgrunnene til dette. Årsmøtet er splittet i om utgiftene for å gjenopprette standarden på veien bør tillegges andelsavgiften, årsavgiften eller reaktiv innhenting av kapital knyttet til reell kost for oppgraderingen.

Årsmøtet ønsker at styret gjør en evaluering av problemstillingen før neste Årsmøte.

Årsmøtet beslutter at årsavgift og bomavgift holdes uendret for 2019.

1. **Budsjett 2020**

Det budsjetteres med omtrent samme tall for 2020 som i 2019. Sommer vedlikeholdet økes derimot med kr. 50.000,- i 2020.

1. **Utbedrings-plan og arbeidsprogram for vegen vår.**

Ingen spesielle planer. Vegen utbedrer etter behov.

Det vurderes å gjøre ett større løft pga generell reduksjon av tilstand siste årene (se punkt 6)

1. **Orientering om Trondrudvegen og det som skjer der.**

Det pågår to større prosjekter knyttet til Trondrudvegen.   
Dette er rassikring av skråningen rett etter avkjøringen fra Rukkedalsveien (fylkesveien) ned ved Grasdokk. Dette prosjektet har noe mangel på fremdrift grunnet søknadsprosesser mot Nes kommune og NVE.

Det andre større prosjektet gjelder utbedring av vegen over Tronrudåne (rett etter krysset mot Trondrudmarka i retning Bøgaset/Tverrlie/Natten. Det er ikke vært store hendelser i denne saken siste året.

Regnskapet for Trondrudvegen viser et resultat nær 0,-

Inntekter og utgifter i 2018 ligger på ca. 1.400.000,-

Det ble brukt ca kr. 900.000,- i vedlikehold av vegen etter en hard vinter/vår/sommer i 2018. Inntektene inkluderer både andelsinnskudd fra 2017 og årsavgift 2018.

Det ble 69 ny andeler i 2017, som ble fakturert ut i 2018. Foreløpige tall for 2019 er 103 nye andeler og dette faktureres i 2019.

Regnskapet for Trondrudvegen finnes på Nesbyen.info når det er ferdigstilt.

**10. Valg:**

a. Formann Tore Ness (ikke på valg).

b. Kasserer Helge Holm (på valg).

c. Styremedlem Ole Johnny Moen (på valg).

d. Varamedlem Bård Asle Haraldseth (ikke på valg).

Valgkomiteens innstilling til årsmøte er gjenvalg på Helge H. og Ole J. M.

Valgkomiteen er i dag: Bjørn Topaas og Ole Ronten.

Styret foreslår gjenvalg på begge to.

Revisorer er i dag: Rolf Harald Christensen og Kjell Roar Ødeverp.

Styret foreslår gjenvalg på begge to.

Årsmøtet har ingen innsigelser, samtlige gjenvelges.

Referent: Herbrand Haraldseth Nystølen, 24. februar 2019.